  Виталий Пронин Туэ отчы Россиысь но бускель кунъёсысь 40-лэсь трос кибашлыос пыриськыны мылкыд каризы. Пӧлысьтызы фестивалез радъясьёс 12-сэ бырйизы. Ижкарысь пруд дорын кибашлыос туннэ, 31-тӥ толшоре, ужаны кутскизы ни. Туэ соослэн скульптураоссы Самуил Маршаклэн «12 месяцев» сказкаезлы сӥземын луозы. Презентация 6-тӥ тулыспалэ 12 часын ортчоз. «Удмурт йӧ» фестивалез 2018-тӥ арысен радъяло Тӧролэн но Правительстволэн Администрацизы, Ижкарлэн Администрациез, Культуря Министерство, Калык творчестволэн юртэз, «ТВ-Дача» арт-группа. Теги: удмуртй фестиваль  